GGC วิ่งแรง 5% โบรกฯ ชี้กำไร Q1/61 โตเด่นรับยอดขายพุ่ง แนะ “ซื้อ” เป้า 20 บ.
GGC วิ่งแรง 5% โบรกฯ ชี้กำไร Q1/61 โตเด่นรับยอดขายพุ่ง แนะ "ซื้อ" เป้า 20 บ. โดยล่าสุด ณ เวลา 11.35 น. อยู่ที่ระดับ 16.10 บาท เพิ่มขึ้น 0.70 บาท เพิ่มขึ้น 4.55% สูงสุดที่ระดับ 16.10 บาท ต่ำสุดที่ระดับ 15.60 บาท มูลค่าการซื้อขาย 248.20 ล้านบาท 
20 ก.พ. 2561

ผู้สื่อข่าวรายงานว่า ราคาหุ้น บริษัท โกลบอลกรีนเคมิคอล จำกัด (มหาชน) หรือ GGC ณ เวลา 11.35 น. อยู่ที่ระดับ 16.10 บาท เพิ่มขึ้น 0.70 บาท เพิ่มขึ้น 4.55% สูงสุดที่ระดับ 16.10 บาท ต่ำสุดที่ระดับ 15.60 บาท มูลค่าการซื้อขาย 248.20 ล้านบาท

ด้าน บล.บัวหลวง ระบุในบทวิเคราะห์ แนะนำ “ซื้อ” หุ้น GGC ในราคาเป้าหมายที่ 20 บาทต่อหุ้น คาดกำไรหลักไตรมาส 1/61 ของ GGC จะเติบโตจากช่วงเดียวกันของปีก่อน หนุนโดยปริมาณขายที่เพิ่มขึ้น โดยประเมินว่าปริมาณขาย B100 จะสูงขึ้นอย่างมีนัยสำคัญในไตรมาส 1/61 เนื่องจากมี B7 mandate สามเดือน (เทียบกับมี B5 mandate ในไตรมาส 1/60)
นอกจากนี้ปริมาณขาย FA น่าจะเพิ่มขึ้นกว่าปีก่อนในไตรมาสดังกล่าวเช่นกัน เนื่องจากอุปสงค์แข็งแกร่งขึ้น อย่างไรก็ตามส่วนต่างราคา B100 อาจปรับตัวลดลงจากช่วงเดียวกันของปีก่อน แต่ถ้าเทียบกับไตรมาสก่อนหน้าคาดกำไรหลักไตรมาส 1/61 จะอ่อนตัวลงตามปัจจัยทางฤดูกาลที่ปริมาณขายและส่วนต่างราคา FA จะลดลง ทั้งนี้อาจมีกำไรจากสต๊อกสินค้าจากแนวโน้มราคาน้ำมันปาล์มดิบที่เป็นขาขึ้น ซึ่งจะหนุนกำไรสุทธิของ GGC